*Proiect finanțat prin Planul Național de Redresare și Reziliență al României (PNRR), apel de proiecte gestionat de Ministerul Muncii și Solidarității Sociale,*

*titlu apel: Componența C13-Reforme Sociale- Investiția2- Reabilitarea/ renovarea și dezvoltarea infrastructurii sociale pentru persoane cu dizabilități (PNRR/2022/C13/MMSS/I2/runda1)*

*Titlu proiect: Reabilitarea, modernizarea și dotarea Centrului de zi pentru persoane adulte cu handicap Feliceni*

*Cod proiect: C13-I2-25/ 28.11.2022*

*Contract de Finanțare nr. 1434/10/05/2023*

# M o d e l

**CONTRACT DE SERVICII**

Achizitor nr. ……………. din data …………………..

Prestator nr. \_\_\_\_\_\_ din data \_\_\_\_\_\_\_\_\_

***1.Preambul***

În temeiul Legii 98/2016 privind achiziţiile publice, s-a încheiat prezentul contract de servicii, între:

**DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI HARGHITA**, cu sediul în Miercurea Ciuc, Piața Libertății nr. 5, județul Harghita, telefon: 0266314711, fax 0266207754, cod fiscal 9798918, cont nr. RO89TREZ24A680502600100X și RO88TREZ24A680502600300X, deschise la Trezoreria Miercurea-Ciuc, reprezentată prin Elekes Zoltan, director general, în calitate de **achizitor**, pe de o parte

şi

..........................................................., cu sediul în ..........................................., str. .............................. nr. .........., jud. ....................., telefon ......................, e-mail.........................., număr de înregistrare în registrul Comerțului J../...../........., cod fiscal ....................., cont ..........................................................., deschis la Trezoreria ....................................., reprezentat prin ........................................ – administrator, în calitate de **prestator** , pe de altă parte.

, au convenit încheierea prezentului contract de servicii, cu respectarea următoarelor clauze:

***2.Definiţii***

2.1 În prezentul contract următorii termeni vor fi interpretaţi astfel:

1. ***contract*** - prezentul contract şi toate anexele sale;
2. ***achizitor*** *şi* ***prestator*** - părţile contractante, aşa cum sunt acestea numite în prezentul contract;
3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***servicii*** - activităţile a căror prestare face obiectul contractului;
5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;
6. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. ***zi*** - zi calendaristică; ***an*** - 365 de zile.

***3*. *Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul contractului***

4.1. Prestatorul se obligă să presteze *Servicii de supraveghere a lucrărilor de construcții din partea dirigintelui de șantier* în cadrul proiectului *"Reabilitarea, moedrenizarea și dotarea Centrului de zi pentru persoane adulte cu handicap Feliceni",* conform ofertei și în conformitate cu obligațiile asumate prin prezentul contract.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1. Prețul convenit pentru îndeplinirea contractului, plătibil prestatorului de către achizitor, este de **……………… lei fără TVA** la care se adaugă TVA 19% în valoare de **…………….. lei**.

***6. Durata contractului***

6.1. Prezentului contract este valabil începând cu data emiterii si confirmării ordinului de începere a serviciilor și până la semnarea procesului verbal la terminarea lucrărilor, respectiv 10 luni, la care se adaugă încă perioada de garanție a lucrărilor, până la semnarea procesului-verbal de recepție finală a lucrărilor de constructii.

6.2. Durata contractului se extinde în cazul în care se prelungește durata de execuție a lucrărilor, fără alte costuri suplimentare din partea achizitorului.

6.3. Prestarea serviciilor va începe la data emiterii și confirmării ordinului de începere al serviciilor și se încheie la semnarea procesului-verbal de recepție finală a lucrărilor de construcții.

***7. Documentele contractului***

7.1. Documentele prezentului contract, parte integrantă din acesta, sunt:

1. *caietul de sarcini;*
2. *propunerea tehnică şi propunerea financiară;*
3. *alte documente*

***8. Obligațiile principale ale prestatorului***

**8.1.**Prestatorul are obligația să presteze serviciile care fac obiectul prezentului contract cu profesionalismul și promptitudinea cuvenite angajamentului asumat și în conformitate cu oferta sa tehnică, anexă la contract.

**8.2.** Prestatorul este pe deplin responsabil pentru prestarea serviciilor în conformitate cu propunerea sa tehnică, pe toată perioada de derulare a prezentului contract. Totodată, este răspunzator atât de siguranța tututor operațiunilor și metodelor de prestare utilizate, cât și de calificarea personalului folosit pe toată perioada contractului.

**8.3.** Prestatorul se obligă să respecte în totalitate obligațiile asumate în oferta sa tehnică, anexa la prezentul contract.

**8.4.** Prestatorul se obligă să despăgubească Beneficiarul împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, numae, mărci înregistrate, etc.) legate de echipamentele, materialele, instalațiile sau utilajele folosite pentru sau în legătură cu serviciile achiziționate și;
2. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către Beneficiar;

**8.5.** Prestatorul se obligă să respecte prevederile legale în vigoare referitoare la condițiile de muncă și de protecția muncii.

**8.6.** Prestatorul are obligația de a supraveghea prestarea serviciilor, de a asigura resursele umane, materiale, instalațiile, echipamentele sau altele asemenea, fie de natura provizorii, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**8.7.** Obligațiile diriginților de șantier conform Ordinului nr. 1496/2011:

A. în perioada de pregătire a investiției:

1. Verificarea existenţei autorizaţiei de construire, precum şi a îndeplinirii condiţiilor legale cu privire la încadrarea în termenele de valabilitate;
2. Verificarea concordanţelor dintre prevederile autorizaţiei de construire şi ale proiectului, verificarea tuturor pieselor scrise și desenate, corelarea acestora;
3. Verificarea existenței proiectului sau a procedurilor de urmărire specială a comportării în exploatare a construcțiilor, dacă aceasta va fi instituită;
4. Verificarea existenței și valabilității tuturor avizelor, acordurilor, precum și a modului de preluare a condițiilor impuse de acestea în proiect;
5. Respectarea reglementărilor cu privire la verificarea proiectelor de către verificatori atestaţi și însușirea acestora de către expertul tehnic atestat, acolo unde este cazul;
6. Verificarea existenţei în proiect a prevederilor privind fazele determinante precum şi a programului de control al calităţii, înaintarea spre avizare către ISC a Programului de control al calității întocmit de proiectant, respectiv comunicarea către Beneficiar și Antreprenor a fazelor determinante la care există confirmarea participării reprezentanților ISC;
7. Predarea către Constructor a terenului rezervat pentru organizarea de şantier (dacă este cazul). Dirigintele de Şantier are obligaţia de a verifica valoarea cheltuielilor pentru organizarea de şantier, va solicita constructorului să prezinte listele de cantități pentru organizarea de şantier în limita sumei cuprinse în oferta financiară, respectiv cheltuielile necesare în vederea creării condiţiilor de desfăşurare a activităţii de construcţii - montaj, taxe de conectare la utilităţi, etc. Totodată Dirigintele de Şantier va verifica amplasarea panourilor de identificare al construcţiei/ investiţiei, precum și conformitatea acestuia;
8. La predarea amplasamentului Dirigintele de șantier va convoca reprezentanții ai Beneficiarului, ai Antreprenorului și ai deținătorilor de instalații și utilități publice aflate pe amplasament;
9. La predarea-primirea amplasamentului va fi întocmit Procesul Verbal de predare a amplasamentului care va conține mențiuni referitoare la construcțiile sau instalațiile aflate pe amplasament sau în subsol și termenele de eliberare. Amplasamentul va fi predat liber de orice sarcină;
10. Participarea, împreună cu Proiectantul şi cu Constructorul, la trasarea generală a construcţiei şi la stabilirea bornelor de reper. Dirigintele de Şantier va asista la trasarea şi materializarea bornelor de referinţă şi a cotelor de nivel în imediata apropiere a amplasamentului.
11. Verificarea anunțului de începere a lucrărilor la emitentul autorizației și la I.S.C.;
12. Verifică existența panoului de identificare a investiției, dacă aceasta corespunde prevederilor legale și dacă este amplasat la loc vizibil

B. în perioada execuției lucrărilor:

1. Urmărirea realizării construcţiei în conformitate cu prevederile autorizației de construire, cu prevederile contractului, a proiectelor, a caietelor de sarcini şi ale reglementărilor tehnice în vigoare, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;
2. Verificarea existenţei documentelor cu privire la calitatea produselor pentru construcţii, respectiv corespondenţa calităţii acestora cu prevederile cuprinse în proiect
3. Interzicerea utilizării produselor pentru construcții fără certificate de conformitate, declarații de conformitate sau agrement tehnic
4. Interzicerea utilizării de procedee şi echipamente noi, neagrementate tehnic sau cu agremente tehnice la care avizul tehnic a expirat;
5. Verificarea respectării tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;
6. Verificarea respectării "Planului calităţii", a procedurilor şi instrucţiunilor tehnice pentru lucrarea respectivă;
7. Interzicerea executării lucrărilor de către personal necalificat;
8. Participă la verificarea lucrărilor ajunse în faze determinante;
9. Efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;
10. Asistă la prelevarea de probe de la locul de punere în operă;
11. Transmit către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;
12. Informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;
13. Urmăresc respectarea de către Antreprenor a dispoziţiilor şi/sau a măsurilor dispuse de proiectant/de organele abilitate;
14. Verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;
15. Anunţă I.S.C. privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;
16. Anunţă I.S.C. privind reluarea lucrărilor la investiţiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;
17. Anunță I.S.C. cu privire la accidentele tehnice petrecute pe perioada de execuție a lucrărilor
18. Preia documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;
19. Urmărește dezafectarea lucrărilor de organizare de şantier şi predau terenul deţinătorului acestuia.
20. Semnează jurnalul de șantier întocmit de Antreprenor

C. la recepția lucrărilor

1. asigură secretariatul comisiei de recepție la terminarea lucrărilor și întocmesc actele de recepție;
2. urmăresc soluționarea obiecțiilor cuprinse în anexele la procesul-verbal de recepție la terminarea lucrărilor și îndeplinirea recomandărilor comisiei de recepție;
3. predau către investitor actele de recepție și cartea tehnică a construcției după efectuarea recepției finale;

D. perioada de garantie a lucrarilor

1. urmarirea modului de remediere a defectiunilor/ neconformitatilor constatate de catre Comisia de receptie la terminarea lucrarilor;
2. urmarirea comportarii in timp (respectiv in erioada de garantie) a obiectivului de investii. Pentru aceasta:

* urmareste rezolvarea problemelor constatate de Comisia de receptie, inclusiv rezolvarea remedierilor
* urmareste comportarea lucrarilor executate si aflate in perioada de garantie
* dirigintele de santier va transmite Autoritatii Contractante si Antreprenorului, dupa caz (respectiv de cate ori situatia o impune), o notificare cu privire la defectiunile care au aparut in perioada de garantie a lucrarilor executate si pe care, conform contractului de proiectare si executie si a legislatiei in vigoare, Antreprenorul trebuie sa le remedieze pe cheltuiala sa si va stabili masurile care se impun pentru remediere, cat si termenul pana la care trebuie efectuate;

E. receptia finala a lucrarilor

1. asigura secretariatul Comisiei de receptie si intocmeste Procesul verbal de receptie finala a lucrarilor
2. preda investitorului actele de receptie si alte documente relevante din perioada postexecutie

Obligațiile prevăzute mai sus nu sunt limitative, Dirigintele de șantier putând participa în calitate de reprezentant al beneficiarului în toate fazele privind realizarea construcțiilor, în limitele atribuțiilor stabilite prin reglementările în vigoare și ale contractului încheiat cu beneficiarul.

Dirigintele de șantier răspunde în cazul neîndeplinirii obligațiilor prevăzute de lege, precum și în cazul neasigurării din culpa sa, a realizării nivelului calitativ al lucrărilor prevăzut în proiect, caiete de sarcini, în reglementările tehnice în vigoare și în contract.

**8.8.** Atribuțiile enumerate mai sus se completează cu restul atribuțiilor și responsabilităților prevăzute în caietul de sarcini și în conformite cu legislația în vigoare.

***9. Obligatiile achizitorului***

9.1 - Achizitorul se obligă să plătească preţul convenit în prezentul contract, sub conditia suspensiva a executarii intocmai de catre Prestator a obligatiilor sale, conform Contractului si ofertei sale.

9.2 – Achizitorul va pune la dispoziția Dirigintelui cu care se va încheia contractul, următoarele documente:

* un exemplar din documentația tehnică de execuție
* detaliile execuției
* caietele de sarcini
* un exemplar din contractul de lucrări încheiat cu constructorul, Propunerea tehnică si financiară a constructorului
* avizele, acordurile si autorizatia de construire.
* Alte documente considerate necesare in vederea prestarii serviciilor.

***10. Sanctiuni pentru neindeplinirea culpabila a obligatiilor***

**10.1** - În cazul în care, din vina sa exclusivă, prestatorul nu îşi îndeplineşte obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0.1% pe zi de întârziere din preţul contractului. Perceperea penalitatilor nu este conditionata de nici o notificare sau alta procedura prealabila de punere in intarziere sau altele asemenea, Prestatorul fiind de drept considerat in intarziere in ziua imediat urmatoare termenului în care obligația respectivă trebuia să fie îndeplinită.

**10.2** - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/ şi de a pretinde plata de daune-interese.

**10.3** - Achizitorul îşi rezervă dreptul de a denunţa unilateral contractul, printr-o notificare scrisă adresată Prestatorului, fără nici o compensaţie, dacă împotriva acestuia se deschide procedura generală sau simplificată de insolvență, cu respectarea dispozițiilor Legii nr. 85/2014.

***Clauze specifice***

***11. Garantia de buna executie a contractului***

11.1. (1) Contractantul are obligaţia de a constitui garanţia de bună execuţie în valoare de 10% din valoarea totală a contractului, fără TVA, adică **5.800,00 lei**, conform celor menționate în prezentul capitol și în conformitate cu art. 40 din H.G. 395/2016.

(2) Garanţia va fi constituită în lei, în condiţiile legii, astfel:

a) virament bancar;

b) instrumente de garantare emise în condiţiile legii, astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

* fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
* fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) prin depunerea la casierie a unor sume în numerar dacă valoarea este mai mică de 5.000 lei;

d) prin reţineri succesive din sumele datorate pentru facturi parţiale, în cazul garanţiei de bună execuţie;

e) prin combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

11.2. În cazul în care garanţia se constituie prin reţineri succesive, Antreprenorul are obligaţia de a deschide un cont la dispoziţia achizitorului, la unitatea Trezorerie Statului şi va depune în acest sens 0,5 % din preţul contractului, fără TVA.

11.3.(1) Garanţia de bună execuţie se constituie în termen de 5 zile lucrătoare de la data semnării contractului de achiziţie publică. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

11.4.- Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Antreprenorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru Antreprenorului, precizând totodată obligaţiile care nu au fost respectate.

11.5. Achizitorul are obligaţia eliberării/restituirii garanţiei de bună execuţie în conformitate cu prevederile art. 42 din HG 395/2016, cu modificările și completările ulterioare.

***12. Modalitatea de plată***

**12.1** Achizitorul va efectua plata în termen de 30 de zile calendaristice de la înregistrarea facturilor prezentate de Prestator.

**12.2** Plăți intermediare: Decontarea serviciilor prestate se va face de regulă lunar. Pentru serviciile prestate, Prestatorul va emite facturi. Valoarea facturii va fi stabilită prin aplicarea procentului prezentat în propunerea financiară la valoarea lucrărilor de construcții executate și certificate la plată. Valoarea finală a contractului de prestări va putea fi modificată în funcție de valoarea finală a lucrărilor executate și certificate la plată.

**12.3** Plata finală: se va efectua după încheierea procesului verbal de recepție finală respectiv după finalizarea activităților efectuate în perioada de garanție acordată lucrărilor și reprezintă 5% din valoarea contractului de prestări servicii rezultat la momentul recepției la terminarea lucrărilor. În orice caz această sumă nu va fi mai mică de valoarea minimă prevăzută pentru activitățile post execuție. Plata va fi efectuată la 30 de zile de la data încheierii procesului verbal de recepție finală a lucrărilor executate.

**12.4** Plata se va efectua în lei, numai în baza facturilor emise de către Prestator.

***13. Recepție și verificări***

**13.1.** Beneficiarului va verifica primirea documentelor primite de la Prestator în termen de 48 de ore pentru a stabili conformitatea lor cu prevederile din caietul de sarcini.

**13.2.** Beneficiarul are dreptul de a notifica imediat prestatorului, în scris orice plângere sau reclamație ce apare în timpul derulării contractului.

**13.3**. La primirea unei astfel de notificări, Prestatorul are obligația de a remedia orice deficiență în termen de 48 de ore, dacă aceasta a fost produsă din vina sa exclusivă.

**13.4.** Prestatorul va elabora și preda Beneficiarului rapoarte solicitate privind serviciile de asistență tehnică acordate.

**13.5.** Predarea acestora se va face la sediul Beneficiarului pe bază de proces-verbal, cu mențiunea respectării legislației în vigoare.

***14. Încetarea contractului***

**14.1.** Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea prezentului contract și de a pretinde plata de daune interese. Rezilierea va fi notificată în scris părții contractante, cu cel puțin 7 zile lucrătoare anterioar datei de reziliere.

**14.2.** Prezentul contract se poate rezilia unilateral și în următoarele cazuri:

1. Prestatorul nu execută și nu finalizează serviciile conform contractului și caietului de sarcini și a fost notificat de către Beneficiar;
2. Beneficiarului nu onorează nejustificat plata scadentă;
3. Prestatorul nu se conformează într-o perioadă de timp rezonabilă notificării emise de reprezentantul Beneficiarului care îi solicită remedierea executării corespunzătoare sau neexecutării obligațiilor din contractul subsecvent care afectează în mod grav executarea corespunzătoare și la timp a lucrărilor

***15. Cesiunea***

**15.1.** Prestatorul are obligatia de a nu transfera total sau partial obligatiile sale asumate prin contract, fără să obțănă, în prealabil, acordul scris al achizitorului.

**15.1.** Cesiunea nu va exonera prestatorul de nici o responsabilitate privind garanția sau orice alte obligații asumate prin contract.

***16. Forța majoră***

**16.1**. Forța majoră este constatată de o autoritate competentă.

**16.2.** Forța majoră exonerează părțile contractante de indeplinirea obligatiilor asumate prin prezentul contract, pe toata perioada in care aceasta actioneaza.

**16.3.** Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**16.4.** Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**16.5.** Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

***17. Soluționarea litigiilor***

**17.1.** Achizitorul și prestatorul vor depune toate eforturile pentru a rezolva pe cale amiabila, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

**17.2.** Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergența contractuală, fiecare poate solicita ca disputa să se soluționeze fie prin arbitraj la Camera de Comerț și Industrie a României, fie de către instanțele judecătorești din România competente teritorial functie de sediul Achizitorului.

***18. Amendamente***

18.1. Părțile au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

***19. Limba care guvernează contractul***

**19.1.** Limba care guvernează contractul este limba română.

***20. Comunicări***

**20.1.** (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât și în momentul primirii.

**20.2.** Comunicările între părți se pot face și prin telefon, telegramă, telex, fax sau e-mail, cu condiția confirmării în scris a primirii comunicării.

***21. Legea aplicabilă contractului***

**21.1**. Contractul va fi interpretat conform legilor din Romania.

Părțile au înteles să încheie astăzi, 27.02.2023, prezentul contract în 2 (două) exemplare, câte unul pentru fiecare parte.

|  |  |  |
| --- | --- | --- |
| **Achizitor,** |  | **Prestator,** |
| **DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI HARGHITA** |  |  |
| Director general |  | Administrator |
| **Elekes Zoltán** |  |  |
|  |  |  |
| Director general adj. economic |  |  |
|  |  |  |
|  |  |  |
| Viza juridică |  |  |
|  |  |  |
|  |  |  |
| Responsabil contract, manager proiect |  |  |
|  |  |  |